Sabinet | Volume 107, Issue 3162
Volume 107, Issue 3162, 2004
Die Kerkblad - Volume 107, Issue 3162, April 2004
Volume 107, Issue 3162, April 2004
Die Gees van die Waarheid of die gees van dwaling? : uit die Woord
In 'n brief in Beeld van 9 Februarie 2004 skryf prof. Sakkie Spangenberg dat ons die Bybel alleen korrek sal verstaan as ons onthou dat die skrywers van Bybelverhale oor die karakters van hulle verhale beskik. As die verteller van die Matteus-Evangelie byvoorbeeld wil hê dat sy Jesus-karakter 'n maagdelike geboorte beleef, dan beleef hy dit.
Solo Christo : redaksioneel
Aprilmaand is die maand waartydens ons Paasfees vier, die maand waartydens ons die kruisiging en opstanding van ons Here Jesus Christus herdenk. Met ons belydenis aangaande Jesus Christus staan of val die evangelie.
Ope brief aan Lina Spies : hoofartikel
Ek het jou openhartige gesprek met Tobie Wiese in Insig van Desember 2003 met belangstelling gelees. Dit het my gedagtes ver laat teruggaan na ons aangename studentedae in Amsterdam, 35 jaar gelede. Ek herinner my goed hoe ons daardie jare baie oor die probleme in Suid-Afrika gepraat het, en seker ook oor geloofsake, maar dié kan ek nie meer so helder terugroep nie.
"In ons isolement ligt onze kracht" : hoofartikel
Hierdie veel aangehaalde slagspreuk van die Nederlandse staatkundige, Groen van Prinsterer (1801-1876) - dis nie afkomstig van A Kuyper nie - word soms nogal totaal verkeerd aangewend, so asof dit sou beteken: "In ons isolasie lê ons krag." Allermins.
Jesus sing : skrifstudie
Authors: J.D. (Totius) Du Toit and Gert Kruger
Die predikende, die wonderdoende, ook die biddende Jesus is by ons goed bekend. Maar die singende Jesus - rys Hy wel duidelik in ons voorstelling op? Nietemin word by die lydensbegin in Jerusalem uitdruklik vermeld dat Jesus gesing het. Ons moet ons dan ook van hierdie feit rekenskap gee. In ons gees moet ons die gebeurtenisse in die Paassaal aanskou, met die verhewe slot: die singende Jesus in die kring van sy singende dissipels.
Die redakteur gesels met ... ds. L.S. Kruger
Source: Die Kerkblad 107, pp 12 –14 (2004)
Louis Stephanus Kruger het in 1942 aan die Hoërskool Hoogenhout te Bethal gematrikuleer, en hy proponeer in 1950 met lof. Hy het aanvanklik drie beroepe ontvang. Die beroep na Groblersdal (voordat Marble Hall afgestig het) in kombinasie met Stoffberg en Belfast as konsulentsgemeente word aanvaar. Sy eerste dopeling in Groblersdal is die huidige prof. GJC Jordaan.
Die inhoud van die vak Nuwe Testament : van die Teologiese Skool
Source: Die Kerkblad 107, pp 15 –16 (2004)
Die Redaksiekommissie het dit goed gedink om 'n reeks artikels deur professore van die Teologiese Skool te laat skryf oor die roeping van die TSP om studente wat hulle tot die bediening geroepe voel, toe te rus vir hulle taak as predikante. Die Redaksie het prof. Fika J van Rensburg gevra om dit doen ten opsigte van een onderdeel van hierdie toerusting, naamlik die toerusting aan voornemende predikante om die Nuwe Testament verantwoordelik te verklaar en toe te pas. In hierdie artikel vertel hy van die inhoud van die vak Nuwe Testament. In 'n tweede artikel skryf hy oor die tipiese stappe wat die student aanleer om 'n paragraaf in die Bybel te verklaar met die oog op preekmaak.
Source: Die Kerkblad 107, pp 17 –19 (2004)
'n Belangrike vraag in die Christologie is hoe Christus in die Ou Testament na vore kom, aangesien die Ou Testament nie uitdruklik, by name, na Hom verwys nie. Die vraag kom na vore in die debat oor die eenheid van die Bybel wat die afgelope tyd in die openbare pers gevoer word. Indien die Bybel 'n weergawe van mense se idees oor God is, kan die Ou Testament nie van Christus getuig nie. Die wyse waarop die Ou Testament na Christus verwys, kom ook na vore in die debat oor die nuwe Psalmomdigting.
Die Christusverwagting in die Psalms
Hierdie artikel handel oor 'n saak wat om verskeie redes vandag baie belangrik is. 'n Mens kan baie goed verstaan waarom Die Kerkblad in 'n hele nommer wil aandag gee aan die persoon en werk van Christus. Die uniekheid en die Godheid van Christus is in verskeie kringe in gedrang.
Kom, Here Jesus! Christusverwagting in die Nuwe Testament
Om te praat van die Christusverwagting in die Nuwe Testament is in 'n sekere sin vreemd. Want die Nuwe Testament is tot 'n groot mate die vervulling van die Christusverwagting van die Ou Testament. 'n Mens kan die verhouding tussen die Ou en Nuwe Tesament kortweg soos volg beskryf: Die Ou Testament maak bekend hoe die Christus sou wees; die Nuwe Testament maak bekend wie Hy was.
Die hart van die evangelie en die sentrum van die teologie
In die verkondiging en openbaring van Jesus Christus het ons met die hart van die evangelie en daarom ook met die sentrum van die teologie te doen. Sonder Christus bly die Ou Testament 'n geslote boek. Hy is die spieël van al God se bedoelinge met die wêreld. Hy is God se laaste Woord, en ons het geen Woord behalwe hierdie Woord nie.
Christus-prediking vir Afrika
Source: Die Kerkblad 107, pp 26 –29 (2004)
Dit het teenswoordig by Afrikateoloë die mode geword om Christus te probeer afrikaniseer om Hom só vir die mense van Afrika aanvaarbaar te maak. Hulle doen dit deur Hom in die tradsionele Afrikagodsdiens te probeer invoeg. Hy sou dan die groot Voorvadergees wees wat tussen die ander geeste op sy eie plek vereer moet word. Ongelukkig word in dié proses die Bybelse beeld van Christus vervals en verheidens. Daar bly van die Christus van die Bybel min of niks oor.
Preek net Christus - en Hom alleen!
As 'n mens die opskrif van hierdie artikel oordink, dan klink dit in orde en goed gereformeerd. Staan Christus immers nie in die sentrum van die Bybel nie? Is die grootste gebeure van alle tye - die koms, sterwe, opstanding en hemelvaart van Christus - dan nie die kern van die hele Bybel nie? Is om so te preek - net Christus en Hom alleen - Christosentriese prediking, of hoe moet ons dit dan verstaan? Daarby kom nog ander vrae vir prediker en hoorder, vrae soos: Hoe preek 'n prediker dan Christus en Hom alleen, uit byvoorbeeld die historiese gedeeltes van die Ou Testament? En hoe kan ek as lidmaat Christusprediking dan beoordeel?
Christusbelydenis in die kerklied
Die vraag oor hoe Christus in die kerklied bely word, is besonder aktueel. In kritiese kringe word dikwels beweer dat Jesus van Nasaret bloot 'n mens was. Die feit dat die kerk Hom as Verlosser bely, word as 'n verdigsel van sy vroeë dissipels afgemaak en sou spruit uit 'n primitiewe en mitologiese wêreldbeeld. Om Christus vandag nog in 'n lied te bely, is volgens dié kritiese standpunt naïef en onaanvaarbaar (die Christus-vraagstuk word elders in hierdie uitgawe in meer besonderhede bespreek).
Christus en die politiek
Toe Christus na die hemel opgevaar het, het hy sy koningskap aangekondig met dié woorde: "Aan My is gegee alle mag in die hemel en op die aarde" (Matt 28:18). Wat beteken hierdie uitspraak in politieke sin? Dit beteken dat die koningskap van Christus nie slegs in 'n geestelike sin verstaan moet word asof dit slegs betrekking het op die terrein van geloof en godsdiens nie. Nee, sy koningskap word aangekondig oor alle lewensterreine en in al die handelinge van die mens moet hierdie koningskap bely, eerbiedig en in 'n sigbare lewenstyl omskep word. Ons lewe in diens van Christus en daardie diens moet in die hele lewe verwerklik word. Kuyper het die treffende uitspraak gemaak: "Daar is geen duim breed van die wêreld waarvan Chrustus nie sê: 'Dit is myne' nie!" Daarom het hy hom so beywer vir Christelike wetenskap en vir die aktivering van verskeie Christelike samelewingsverbande.
Christus in die Ou Testament - 2
Op bladsy 15 en verder van hierdie uitgawe van Die Kerkblad is die eerste artikel van prof. Paul Krüger geplaas oor die belangrike saak van Christus in die Ou Testament. Die saak staan in die sentrum van die debat oor die eenheid van die Bybel, wat die afgelope tyd in die openbare pers gevoer word. Indien die Bybel 'n weergawe van mense se idees oor God is, kan die Ou Testament nie van Christus getuig nie. Die wyse waarop die Ou Testament na Christus verwys kom ook na vore in die bespreking oor die nuwe Psalmomdigting. In hierdie artikel brei hy verder daarop uit.
Daar is niks nuuts onder die son nie. Reeds in die 19de eeu was daar geleerdes wat dieselfde beskouing as Bybel in Praktyk gehad het. Hulle het geleer: Die skrywers van die Ou Testament het volstrek nie aan Christus gedink nie. Inteendeel, die skrywers van die Nuwe Testament het vele plekke in die Ou Testament so verdraai en gemaak pas (geïnterpreteer), dat dit op Christus pas, terwyl dit tog op Dawid en ander sien. Ons sal moet besef hoe verreikend beskouings soos hierdie is. Daarmee word die Ou Testament na sy gesag en inhoud (Christus) aangetas.
Eduard Böhl se Christologie is 'n rigtingwyser vir vandag
Author Victor d'Assonville
Source: Die Kerkblad 107, pp 38 –41 (2004)
Dit was verlede jaar wat ek dit by die statige, grys Europese professor ontvang het, 'n meer as honderd jaar-oue eksemplaar van Eduard Böhl se Nederlandse vertaling van sy Duitse boek, Christologie des alten Testamentes ... (1882, Wenen, Oostenryk). Een van daardie boeke wat jy nie kan neersit nie. Só aktueel asof dit vir vandag gekryf is. En toe uit die bloute, 'n maand of wat gelede, die volgende verrassing in die e-pos: "Böhl se boek gaan weer heruitgegee word!" Min teologiese boeke oorleef hulle eie tyd. Böhl se "Christologie van die Ou Testament" is dus een só 'n boek.
Wanneer is dit Paasfees?
Author Cornelis Singels
Paasfees is die Christelike kerkfees waartydens die opstanding van Jesus op Paassondag gevier word. Die instelling van die pasga, wat saamval met die paasfees, vind ons in Eksodus 12, waar die Here vir Moses sê: Hierdie maand moet vir julle die begin van die maande wees, dit moet vir julle die eerste van die maande van die jaar wees. Die Bybel skryf die slag van 'n lam voor op die 14de van daardie eerste maand, dit wil sê by die volmaan, omdat die maand Abib, die sogenaamde lentemaand, later Nisan genoem, met nuwemaan begin.
Die gebruik van vas in die Bybel
Die Bybel beskryf vas as 'n erkende gebruik in 'n godvresende lewenstyl. Voorbeelde, riglyne en waarskuwings ten opsigte van vas is ook op ons daaglikse lewe van toepassing soos blyk uit die Bybelse teks. Deur die hele Bybel word die gebruik van vas geassosieer met smeking, dringende nood, voorbereiding daartoe om 'n uitspraak van God te ontvang, asook die begeerte om 'n meer welgevallige lewe voor God te lei. Die rabbi's wat bekend was vir hulle wysheid en wrange humor, het soos gewoonlik die laaste woord oor vas gehad, gesien vanuit 'n menslike perspektief. Hulle was die mening toegedaan dat mens nie moet vas nie, aangesien daar dan minder gekonsentreer word op die werk wat van die hemel kom. Laastens het die rabbi's gesê dat iemand wat bid, en sy gebede word nie verhoor nie, moet vas.